**POMEMBNE INFORMACIJE OB VPISU V VRTEC**

* S podpisom POGODBE o določitvi medsebojnih pravic in obveznosti med starši in vrtcem, je vaš otrok uradno vključen v vrtec s 1. 9. 2024. Zadnji rok za morebiten izpis je 15. 8. 2024.
* VLOGO ZA SUBVENCIONIRANO PLAČILO VRTCA na obrazcu Vloga za uveljavljanje pravic iz javnih sredstev – oddate od 1. do 31. avgusta 2024 na pristojni Center za socialno delo (obrazec lahko dobite na naši spletni strani [www.vrtec-sg.si](http://www.vrtec-sg.si) pod zavihkom *Kotiček za starše → Vloge, izjave*, ne spletni strani centrov za socialno delo ali kupite v knjigarni).
* CENA VRTCA – podatke o ceni programa dobite na naši spletni strani pod zavihkom *Kotiček za starše → Cenik plačila vrtca*.
* ZDRAVNIŠKO POTRDILO, brez katerega otrok ne more biti vključen v vrtec, oddate vzgojiteljici otroka, ko boste z otrokom prvič prišli v vrtec (konec avgusta). Za pregled otroka in izdajo potrdila se dogovorite z otrokovo osebno zdravnico. Otroci, ki so že hodili v vrtec, lahko zdravniško potrdilo prenesejo iz prejšnjega vrtca oz. je shranjeno v našem vrtcu, če je otrok obiskoval vrtec pri nas. Otrok, ki ni cepljen proti ošpicam, mumpsu in rdečkam, pa za to ne obstajajo medicinski razlogi, ne more biti vključen v vrtec.
* OBVESTILO O SKUPINI IN VZGOJITELJICI vašega otroka dobite po pošti po 25. 8. 2024.
* RODITELJSKI SESTANKIz vzgojiteljico vašega otroka bodo potekali predvidoma 28. ali 29. 8. 2024, v popoldanskih urah. O točnem datumu in uri boste obveščeni po pošti.
* **INDIVIDUALNE SPOZNAVNE URICE** – namenjene otrokom novincem prvega starostnega obdobja, bodo potekale v dopoldanskem času, **29. in 30. 8. 2024** – o točnem datumu in uri se boste dogovorili z vzgojiteljico na roditeljskem sestanku.
* **SKUPINSKE SPOZNAVNE URICE** – za vse starejše otroke, bodo potekale predvidoma 30. 8. 2024, v dopoldanskem (9.00-10.00) in popoldanskem času (14.00-15.00) – o točnem datumu in uri se boste dogovorili z vzgojiteljico na roditeljskem sestanku.
* Več informacij za starše otrok novincev si lahko preberete na spletni strani vrtca: [www.vrtec-sg.si](http://www.vrtec-sg.si)

Uprava VVZ Slovenj Gradec